
KORRALDUS
Haigushüvitise maksmisest tööandja poolt

1. Asjaolud ja menetluse käik

Selleks, et vähendada inimeste haigena tööl käimise riski ja töötajate omavastutust ning seeläbi piirata COVID-19 haiguse levikut muutub ajutiselt haiguslehtede hüvitamise kord ajavahemikul 01.01.2021 – 30.04.2021. Töötervishoiu ja tööohutuse seaduse (edaspidi TTOS) §122  lõike 1 alusel tööandja maksab töötajale hüvitist haigestumise või vigastuse teise kuni viienda kalendripäeva eest 70% töölepingu seaduse § 29 lõikes  8 sätestatud korras arvutatud töötaja keskmisest töötasust.  Töötaja omavastutus on esimene haiguspäev, tööandja maksab hüvitist teisest viienda päevani ning Ravikindlustuse seaduse1 § 56 lõike 1 kohaselt haigekassa maksab hüvitist alates kuuendast päevast. Uus kord kehtib alates 01.01.2021 alanud esmastele haiguslehtedele. 
Alates 01.05.2021 jõustuvad muudatused seadusandluses. Ravikindlustuse seaduse1 (edaspidi RaKS) § 56 lõike 1 kohaselt kindlustatud isikul õigus saada haigushüvitist tekib töövõimetuslehel märgitud töö- või teenistuskohustuste täitmisest vabastuse üheksandast päevast alates. RaKS § 54 lõike 1 punkti 1 kohaselt  Haigekassa maksab kindlustatud isikule ajutise töövõimetuse hüvitist ühe kalendripäeva eest ühe kalendripäeva keskmisest tulust 70 protsenti statsionaarse ja ambulatoorse tervishoiuteenuse osutamise ning terviseseisundile mittevastavast tööst keeldumise, ajutiselt teenistuskohustuste täitmisest vabastamise ja karantiini korral.
TTOS §122  lõike 1 alusel tööandja maksab töötajale hüvitist haigestumise või vigastuse neljanda kuni kaheksanda kalendripäeva eest 70% töölepingu seaduse § 29 lõikes 8 sätestatud korras arvutatud töötaja keskmisest töötasust (edaspidi haigushüvitis). 
Sotsiaalmaksuseaduse § 3 punkti 3 kohaselt ei maksustata sotsiaalmaksuga töötervishoiu ja tööohutuse seaduse §-s 122 sätestatud tingimustele vastavat haigushüvitist, mida makstakse töötaja haigestumise või vigastuse teise kuni kaheksanda päeva eest ja mis ei ületa töötaja keskmist töötasu. 
2. Õiguslikud alused
Kohaliku omavalitsuse korralduse seaduse § 30 lõike 1 punkti 3 kohaselt, linnavalitsus lahendab ja korraldab kohaliku elu küsimusi, mis ei kuulu volikogu pädevusse. 
Võrdse kohtlemise seadusese1 kohaselt ning Narva Linnavolikogu 29.01.2015 määruse nr 2 „Narva linna ametiasutuste teenistujate palgajuhend“ § 3 lõike 2 alusel ja Narva Linnavalitsuse 24.03.2015 määruse nr 14 „Narva linna ametiasutuste hallatavate asutuste töötajate palgajuhend” § 3 lõike 2 alusel teenistujate ja töötajate suhtes järgitakse võrdse kohtlemise põhimõtet.
 
3. Otsus

Narva linna ametisasutuste teenistujatele ja ametiasutuste hallatavate asutuste töötajatele makstakse hüvitist haigestumise või vigastuse teise kuni kolmanda kalendripäeva eest 70% töölepingu seaduse § 29 lõikes 8 sätestatud korras arvutatud töötaja keskmisest töötasust.
4. Rakendussätted

4.1. Tunnistada kehtetuks Narva Linnavalitsuse 08.03.2017 korraldus nr 250 tagasiulatuvalt alates 01.01.2021.
4.2. Käesoleva korralduse punkti 3 rakendatakse alates 01.05.2021.
4.3. Korraldus jõustub seadusega sätestatud korras.

4.4. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

